Η αξία της οσφρητικής εκπαίδευσης στη μετατραυματική απώλεια όσφρησης: Συστηματική ανασκόπηση της βιβλιογραφίας
Creators: name: Αστρεινίδου, Αννα Παναγιώτη
Publisher: name: Aristotle University of Thessaloniki
Year: 2021
Subjects: Οσφρητική Εκπαίδευση
Μετατραυματική
Οσφρητική Δυσλειτουργία
Olfactory Training
Posttraumatic
Olfactory Dysfunction

description: Η μετατραυματική απώλεια όσφρησης αποτελεί μια πρόκληση για τον κλινικό ιατρό μιας και χαρακτηρίζεται από χαμηλά ποσοστά αυτόματης ίασης ενώ συγχρόνως δεν υπάρχει έως σήμερα αποδεδειγμένα αποτελεσματική θεραπεία. Παραμένει ωστόσο μια από τις βασικές αιτίες οσφρητικής δυσλειτουργίας, μιας κατάστασης με ιδιαίτερες επιπτώσεις στην καθημερινότητα και στην ποιότητα ζωής των ασθενών. Η θεραπευτική δράση της οσφρητικής εκπαίδευσης έχει εξεταστεί κυρίως στη μεταλοιμώδη απώλεια όσφρησης, ενώ η επίδραση της στη μετατραυματική διαταραχή όσφρησης δεν έχει αποσαφηνιστεί. Προκειμένου να συλλέξουμε όλες τις υπάρχουσες πληροφορίες για την αξία της οσφρητικής εκπαίδευσης στην μετατραυματική απώλεια όσφρησης διενεργήθηκε συστηματική ανασκόπηση της βιβλιογραφίας σε τέσσερις βάσεις δεδομένων, PubMed, Scopus, Google Scholar και Embase. Ορίστηκαν σαφή κριτήρια εισαγωγής και αποκλεισμού μελετών και ακολούθησε τελική αξιολόγηση των τυχαιοποιημένων κλινικών δοκιμών με Cochrane Collaboration’s Risk of bias tool και των μη τυχαιοποιημένων μελετών κοόρτης με Newcastle-Ottawa Scale. Η αναζήτηση μας είχε σαν αποτέλεσμα 453 άρθρα από τα οποία 13 πληρούσαν τα κριτήρια εισαγωγής και συμπεριελήφθησαν στην παρούσα συστηματική ανασκόπηση (πέντε τυχαιοποιημένες κλινικές δοκιμές, έξι προοπτικές και δύο αναδρομικές μελέτες). Στη συντριπτική πλειοψηφία παρατηρήθηκε βελτίωση της οσφρητικής λειτουργίας αξιολογούμενη με ψυχοφυσιολογικές μετρήσεις χωρίς όμως να συνοδεύεται πάντα από στατιστική ή κλινική σημαντικότητα. Η διάρκεια της θετικής αυτής δράσης ποικίλλει μεταξύ των μελετών και αποτελεί πεδίο διχογνωμίας με σαφώς μονιμότερα αποτελέσματα όταν υπάρχει συνδυασμός της εκπαίδευσης με κορτικοστεροειδή. Η οσφρητική εκπαίδευση δρα ευεργετικά στη μετατραυματική απώλεια όσφρησης. Ο τρόπος δράσης της φαίνεται να σχετίζεται με κεντρικές διαδικασίες χωρίς όμως να έχει αποσαφηνιστεί μέχρι σήμερα ο ακριβής μηχανισμός. Περισσότερες τυχαιοποιημένες κλινικές δοκιμές είναι απαραίτητες για να μπορούν να βγουν αξιόπιστα συμπεράσματα για την αξία της οσφρητικής εκπαίδευσης ως θεραπεία της μετατραυματικής απώλειας όσφρησης. Είναι όμως μια πολλά υποσχόμενη θεραπευτική επιλογή, είναι απλή , χαμηλού κόστους και χωρίς παρενέργειες και για αυτό αξίζει να δοκιμαστεί και να αξιολογηθεί κατάλληλα
description: Post-traumatic olfactory loss is a challenge for the clinician as it is characterized by small rates of spontaneous recovery while there still is no effective treatment. However, it remains one of the main causes of olfactory dysfunction, a condition that affects patients’ quality of life. The therapeutic effect of olfactory training has been studied mainly in olfactory loss that follows upper respiratory tract infections, while its effect on post-traumatic olfactory disorder has not been clarified. In order to collect all the relevant information on the value of olfactory training in post-traumatic olfactory loss, a systematic review of the literature was performed in four databases, PubMed, Scopus, Google Scholar and Embase. Inclusion and exclusion criteria of studies were set, followed by a final evaluation with Cochrane Collaboration’s Risk of bias tool for randomized clinical trials and Newcastle-Ottawa Scale for non-randomized cohort studies. Our search resulted in 453 articles, 13 of which met the inclusion criteria and were contained in the systematic review (five randomized clinical trials, six prospective and two retrospective studies). The vast majority of studies showed improvement in olfactory function assessed by psychophysiological tests, but this was not always accompanied by statistical or clinical significance. The duration of this positive effect varies among studies, those with more permanent results use a combination of treatments (training and corticosteroids). Olfactory training has a beneficial effect on post-traumatic olfactory loss. Its mode of action seems to be related to central procedures, but the exact mechanism has not been clarified yet. More randomized clinical trials are needed so as to reach reliable conclusions about the value of olfactory training as a treatment for post-traumatic olfactory loss. It is a promising, simple and cost-effective treatment option, without side effects and therefore worth to be tried and evaluated properly